ગુજરાત સરકાર ગાંધીનગર દ્વારા સંપાદિત શ્રેષ્ઠ ૧૦૧ કવિતાનાં પુસ્તકમાં તેમની કવિતા ‘આવુ છે ગુજરાત’ પ્રસિદ્ધ થઈ છે. આ ઉપરાંત સૌરાષ્ટ્રનાં દૈનિક ‘કાઠિયાવાડ પોસ્ટ’માં ભવ્ય રાવલની નવલકથા ‘અન્યમનસ્કતા’ ધારાવાહિક સ્વરૂપે પ્રસિદ્ધ અને લોકપ્રિય થઈ પુસ્તક સ્વરૂપે પ્રકાશિત થઈ ચૂકી છે. વિશેષમાં યુવા સર્જક ભવ્ય રાવલ કેટલાંક અખબાર અને સામાયિકમાં કોલમ/મંતવ્યો પણ લખી ચૂક્યા છે. માતૃભારતીની ઓનલાઇન મોબાઈલ સાહિત્ય એપ્લિકેશન પર નવલકથાકાર ભવ્ય રાવલની નવલકથા ‘…અને’ ઑફ ધી રેકર્ડ અને ‘અન્યમનસ્કતા’ ધૂમ મચાવી વાંચકોનો અઢળક પ્રેમભર્યો પ્રતિસાદ પામ્યો છે. ‘વૈજ્ઞાનિક સિદ્ધાંતો’ પુસ્તક ભવ્ય રાવલનાં લેખન, સર્જન અને અભ્યાસનું શ્રેષ્ઠ પ્રતિબિંબ છે.